
ECAD5010-C Beth, sut a pham ydw i’n addysgu?
Beth yw’r berthynas rhwng rhannu MPLl gyda’r disgyblion ac ansawdd dysgu?

Dyma fy nhargedau o’r aseiniad olaf:
· Cadw yn dynn at friff yr aseiniad a sicrhau bod yr holl wybodaeth yn berthnasol.

· Cadw enw ysgol yn anhysbys, hyd yn oed yn dy restr gyfeirio lle'n bosibl.

· Cyfeirnodi yn gywir. Nodi enw'r awdur a'r flwyddyn ar yr un llinell â'r frawddeg flaenorol.

· Prawfddarllen dy waith i sicrhau cywirdeb iaith

Rwyf am  gynnal yr astudiaeth yma er mwyn i mi allu gwella fy ymarfer proffesiynol a chael barn athrawon sydd yn gweithio yn yr ysgol ar hyn o bryd o asesu ar gyfer dysgu. Fy elfen ddewisol ar gyfer asesu ar gyfer dysgu yw meini prawf llwyddiant ac ‘beth yw’r berthynas rhwng rhannu MPLl gyda’r disgyblion ac ansawdd y dysgu?.’ Mae’r astudiaeth yma yn bwysig oherwydd mae meini prawf llwyddiant yn rhan bwysig o asesu ar gyfer dysgu, ac mae’r asesu ar gyfer dysgu yn rhan ganolog i’r cwricwlwm yng Nghymru.                                                                                             
Asesu ar gyfer dysgu yw dull integredig mewn dysgu ac addysgu, sydd yn creu adborth i ddysgwyr ac athrawon er mwyn gwella dysgu ac arwain eu camau nesaf.                                                                                                                                                             (Cambridge Assessment International Education, 2019, tud.1) 
Fy rhagdybiaeth ar gyfer yr astudiaeth yma yw bod rhan fwyaf o’r athrawon yn mynd i ddweud bod yr MPLL yn bwysig fel rhan o addysg plant ac mae’n gwneud gwahaniaeth mawr i ansawdd y gwaith sydd yn cael ei gyflwyno oherwydd mae’r plant yn gwybod yn iawn beth sydd yn cael ei ddisgwyl ohonynt os mae’r MPLl o’i blaenau. Yr offer mi fyddaf yn ei ddefnyddio er mwyn cynnal yr astudiaeth yma fydd holiadur a chyfweliad ac mi fyddaf yn defnyddio ‘agwedd Fosaig.’ Mi fyddaf yn rhoi’r holiadur i’r ysgol diwrnodau o flaen llaw er mwyn i’r athrawon cael cyfle i gwblhau’r holiadur ac mi fydd cwestiynau cyfweliad yn barod gyda mi diwrnodau o flaen llaw. Mi fyddaf hefyd yn gwneud trawsgrifiad o beth sydd yn cael ei ddweud yn y cyfweliad, yn ogystal â hynny mi fyddaf yn gofyn am ganiatâd i recordio’r cyfweliad er mwyn ei fod yn rhwyddach i wneud y trawsgrifiad ar ddiwedd y cyfweliad.
 Mae yna pedair elfen i asesu ar gyfer dysgu sef cwestiynu, adborth, asesu cyfoedion & hunanasesu a’r defnydd ffurfiannol o asesu crynodol.                                     (CfBT, tud.7)
I gyd-fynd gyda hynny mae Black & William hefyd wedi awgrymu bod yna pedair elfen i asesu ar gyfer dysgu sef rhannu meini prawf llwyddiant, cwestiynu, adborth a hunan asesu/ asesu cyfoedion.                                                                               (Black & William, 1998, tud.3)
Mae asesu ar gyfer dysgu yn ffocysu ar ddealltwriaeth yr athrawon a dysgwyr ar dri phwynt allweddol sef: 
Ble mae’r dysgwr yn mynd: Mae rhannu’r nodau o’r wers a’r meini prawf llwyddiant yn helpu’r dysgwyr gweld beth maent yn anelu am ac beth sydd angen iddynt wneud i gyrraedd y nodau.
Ble mae’r dysgwyr nawr: Mae technegau fel cwestiynu effeithiol yn helpu athrawon i fesur beth mae grwpiau ac unigolion wedi dysgu yn ystod y wers, ac yn cynhyrchu tystiolaeth o ddysgu mae athrawon a disgyblion yn gallu ei ddefnyddio.
Sut mae’r dysgwr yn gallu cyrraedd yna?: Mae athrawon yn defnyddio’r dystiolaeth yma o ddysgu i lywio dewisiadau am beth fddant yn gwneud nesaf gyda’r dosbarth neu unigolyn.
                                                       (Cambridge Assessment International Education,2019, tud.1)

Mae disgyblion yn gallu cyflawni nod dysgu dim ond pan maent yn deall beth sydd angen iddynt wneud i’w cyrraedd felly mae hunanwerthuso yn bwysig i ddysgu. Mae asesu cyfoedion hefyd yn bwysig achos efallai byddai disgyblion yn fodlon cymryd beirniadaeth o’i chyfoedion ac ni fyddant yn cymryd y feirniadaeth o athrawon yn ddifrifol. 
                                                                                                                (Black & William, 1998, tud.6)
Mae yna dau fath o asesu sef asesu crynodol ac asesu ffurfiannol.
Mae asesu crynodol yn crynhoi beth mae’r disgybl wedi cyflawni ar ddiwedd cyfnod o amser o’i gymharu â’r nodau dysgu ac o’i gymharu â’r Safonau Cenedlaethol perthnasol. Byddai’r cyfnod amser yn amrywio yn dibynnu beth mae’r athrawon angen darganfod. Efallai byddai asesiad ar ddiwedd pwnc, ar ddiwedd tymor neu hanner tymor, ar ddiwedd blwyddyn neu brofion Cwricwlwm Cenedlaethol. Gallai asesu crynodol fod yn brawf ysgrifenedig, arsylwad, trafodaeth neu dasg.
Mae asesu ffurfiannol yn digwydd o ddydd i ddydd yn ystod dysgu ac addysgu, sydd yn galluogi athrawon a disgyblion i asesu cyrhaeddiad a chynnydd yn amlach. Mae’n dechrau gydag asesiad diagnostig sydd yn nodi beth mae’r disgyblion yn gwybod yn barod a pa flychau allai fodoli mewn sgiliau neu wybodaeth. Os ydy’r disgybl a’r athro/athrawes yn gwybod beth sydd wedi cael ei chyflawni hyd hyn, mi fydd yn hawddach i gynllunio’r camau nesaf. Wrth i’r dysgu parhau, mi fydd asesu ffurfiannol pellach yn nodi a oes angen i’r cynlluniau addysgu diwygio i atgyfnerthu neu ymestyn dysgu. Gallai asesu ffurfiannol fod yn gwestiynau, tasgau, cwis neu asesiadau mwy ffurfiol.                                     (NFER)

Mae gwaith ymchwil wedi dangos bod adborth ar ffurf graddau neu farciau yn cael effaith negyddol ar ddysgu. Fodd bynnag, bydd sylwadau yn ddefnyddiol dim ond os cânt eu defnyddio i lywio gwaith pellach neu’n ‘cau’r blwch dysgu’ os yw’r athro yn sicrhau bod ‘camau nesaf’ blaenorol wedi eu cyflawni. Mae rhoi sylwadau ysgrifenedig neu sylwadau llafar hefyd yn ei helpu i ganolbwyntio ar y materion dysgu yn hytrach na cheisio dehongli marc neu radd . Er mwyn bod yn effeithiol, dylid rhoi adborth cyn gynted â phosibl, dylai fod yn glir a dylai wneud i’r dysgwr feddwl. Dylid cynllunio cyfleodd i weithredu ar y sylwadau fel rhan o’r broses gyfan. Dylai tasgau ysgrifenedig a/neu gwestiynu llafar annog dysgwyr i ddatblygu a dangos dealltwriaeth o nodweddion allweddol yr hyn y maen nhw wedi’i ddysgu. Mae'n hanfodol bod technegau Asesu ar gyfer dysgu yn cael eu defnyddio trwy gydol y dysgu. Gan fod Asesu ar gyfer dysgu yn helpu dysgwyr i wneud gwelliannau, nid oes unrhyw ddiben awgrymu gwelliannau mewn modd crynodol yn unig oherwydd mae'r cyfleoedd i wneud cynnydd a gweithredu gwelliannau yn y cyd-destunau arbennig hynny wedi cael eu colli. Mae'n rhaid i athrawon sicrhau bod dysgwyr ar y trywydd cywir, a dylen nhw geisio datblygu ystod eang o strategaethau i'w defnyddio yn ystod y wers sy'n annog dysgwyr i wneud gwelliannau parhaus. Gallai hyn ddeillio o adborth trwy, er enghraifft:
• wirio yn erbyn y meini prawf llwyddiant
• cymharu eich gwaith eich hunain â'r enghreifftiau patrymol a ddarparwyd gan yr athro
• trafodaeth dosbarth o waith parhaus un dysgwr wedi'i arddangos ar y bwrdd gwyn gan ddefnyddio delweddwr/gwe-gamera/camera fideo
• yr athro yn cwestiynu/holi ynghylch gwaith parhaus
• yr athro yn ysgogi ac yn cynnig sylwadau ar lafar i unigolion/grwpiau bach
• yr athro yn codi problem gyffredin a welwyd gyda'r dosbarth cyfan
 • asesu cyfoedion a hunanasesu                                            (Llywodraeth Cymru,2010, tud.26)

Mae John Hattie yn egluro’r pwysigrwydd o rannu’r meini prawf llwyddiant gyda’r disgyblion, y rheswm mwyaf o rannu’r MPLl yw fel bod y disgyblion yn cael yr un syniad o beth sydd yn ddisgwyliedig yn ei gwaith a beth ddylent ddysgu yn y wers. Ni fydd rhan fwyaf o’r disgyblion yn gwybod beth sydd yn ddisgwyliedig ohonynt oni bai bod ganddynt rywbeth i ddilyn boed yn amcanion dysgu neu feini prawf llwyddiant. Mae yna sawl ffordd o rannu neu hyd yn oed cyd-adeiladu meini prawf llwyddiant :
1. Gwneud yr MPLl yn anghywir fel bod y disgyblion yn cywiro.
2. Dangos cynnyrch gorffenedig , fel bod nhw yn gwybod fel mae un da yn edrych.
3. Mae cymhariaeth o ddau gynnyrch hyd yn oed yn well gan ei fod yn rhoi syniad o ansawdd (pam mae hyn yn well na hwnna?).
4. Meini prawf llwyddiant araf sy'n arwain at ddulliau neu waith anghywir. Yna, mae'r myfyrwyr yn penderfynu gyda'i gilydd sut i wneud y meini prawf llwyddiant yn well.
5. Mae creu meini prawf llwyddiant yn ôl-weithredol yn ddefnyddiol pan fo'r cynnyrch neu'r broses mor fawr, nid yw'n amlwg ar unwaith beth aeth i mewn iddo. Mae hyn yn arbennig o ddefnyddiol wrth chwalu agweddau ar ymholi.
6. Ailedrych ar feini prawf llwyddiant presennol, i weld a allwch ei wneud yn well.                     (STEM,2010-2019)
Mae’n rhaid i’r dysgwyr fod yn gyfarwydd â’r meini prawf llwyddiant os ydynt am asesu’n gywir, yn effeithiol a bod hyn yn gymorth iddyn nhw. Os ydy’r disgyblion am gymryd cyfrifoldeb dros eu cynnydd, mae’n rhaid iddynt wybod y meini prawf llwyddiant byddant yn cael ei hasesu yn erbyn. Mae’n rhaid i athrawon llunio strategaeth er mwyn i’r plant dysgu yn raddol am feini prawf llwyddiant y byddant yn cael ei hasesu yn erbyn ac iddyn nhw allu defnyddio’r meini prawf llwyddiant yn hunanasesu ac asesu cyfoedion. Gall disgyblion dechrau deall y meini prawf llwyddiant drwy: 
· Cynhyrchu meini prawf llwyddiant ei hun, gan ddilyn enghreifftiau patrymol.
· Athrawon i sicrhau bod y sgiliau penodol sydd bwysig yn y meini prawf llwyddiant yn cael ei chynnwys yn feini prawf llwyddiant y disgyblion.
Fel arfer, mae disgyblion yn creu meini prawf llwyddiant o ansawdd well pan maent yn gweithio ar y cyd. Fel tasg, allai athrawon ofyn i’r disgyblion creu meini prawf llwyddiant yn unigol ac yna defnyddio’r dull meddwl-paru-rhannu er mwyn creu meini prawf llwyddiant gwell.                                                                                             (Llywodraeth Cymru,2010, tud.27)
Mae ymchwil yn dangos bod plant yn dangos fwy o gymhelliant ac yn gallu canolbwyntio yn well ar dasg os ydynt yn gwybod ac yn deall bwriad neu nod y wers. Maen nhw hefyd yn fwy galluog i wneud penderfyniad o sut i fynd ati i wneud y tasgau. Dyna pan ddylai amcanion a nod y wers cael ei rhannu gyda’r disgyblion ar ddechrau’r wers a’i bod yn weledol yn ystod y gwersi. Mae datblygu’r meini prawf llwyddiant wrth gynllunio’r gwersi hefyd yn elfen hanfodol o asesu ffurfiannol. Mae’r meini prawf llwyddiant yn disgrifio sut y bydd yr athrawon a disgyblion yn gwybod eu bod wedi cyflawni bwriad y dysgu.                      
                                                                                                                       (Jones,M. 2017, tud 105)
Mae yna sawl strategaeth ymchwil gall ein helpu ni gyda’r gwaith ymchwil sef: arolygon a samplau, astudiaethau achos, arbrofion, ethnograffig, ffenomenoleg, theori wedi’i gwreiddio, ymchwil weithredu, adolygiadau systematig, ac yn olaf dulliau cymysg.                                                                                                                                                                            
	                                                                (Denscombe,M. 2014, tud.4)
Er mwyn cwblhau’r gwaith ymchwil fe wnes i ddewis ddefnyddio holiadur a chyfweliad, fe wnes i ddewis defnyddio’r rhain oherwydd bod COVID-19, roedd yn rhaid i ni wneud popeth ar-lein. Felly wnaethom gynnal diwrnod ymchwil, yn y diwrnod ymchwil roeddwn wedi anfon yr holiadur ar ffurf ‘Microsoft forms’ o flaen llaw at yr ysgol fel ei bod yn gallu llenwi’r holiadur mewn yn amser ei hun, ac roeddwn wedi cael slot o hanner awr er mwyn cynnal cyfweliad gyda rhywun o’r ysgol. Yn y cyfweliad mi roeddwn wedi gofyn 15 o gwestiynau ac yn yr holiadur fe wnes i ofyn 17 o gwestinau. Ar ôl y cyfweliad, mi ges i gyfle i wneud trawsgript o beth ddywedodd yr athrawes yn ystod y cyfweliad, ac ar ôl hynny mi wnes i edrych ar ‘Microsoft forms’ ble roeddwn yn gallu gweld atebion a’r graffiau. Mae’r trawsgript ac atebion yr  holiadur i’w weld yn yr atodiad. Defnyddiais y dull Mosaig sef defnyddio fwy nag un ffurf o fethodoleg ymchwil.
Roedd y dull Mosaig wedi cael ei datblygu yn ystod astudiaeth ymchwil er mwyn cynnwys llais y plentyn, fe wnaeth y dull cael ei ddatblygu yn gyd-destun o ymchwilio ond mae llawer o ymarferwyr blynyddoedd cynnar yn ei ddefnyddio nawr er mwyn cynnwys llais y plentyn. Mae’r dull mosaig yn cyfuno methodoleg draddodiadol o arsylwi a chyfweld gyda chyflwyniad o offer cyfranogol.                                                                 (Clark,2011, tud 1 a 2)
Mae yna fanteision ac anfanteision i holiadur a chyfweliad. Manteision ar gyfer holiadur yw mai’n:
1. rhad i gynnal
2. ymarferol 
3. rhoi canlyniadau yn gyflym
4. hawdd i dadansoddi
5. hawdd i gymharu 
Anfanteision o holiadur yw mai:
1. pobl yn gallu rhoi atebion anonest
2. cwestiynau yn gallu cael ei anwybyddu 
3. materion yn gallu cael dehongli yn anghywir
4. ymatebion yn gallu fod yn annadleuol 
5. pobl yn gallu cael blinder arolwg                                                            ( Debois.D, 2019)

Mae’r holiadur yn cael ei ddefnyddio’n eang a hefyd mae holiadur yn offeryn defnyddiol er mwyn gallu casglu gwybodaeth am yr arolwg ac yn gallu cael ei weinyddu heb bresenoldeb yr ymchwilydd. Mae’r holiadur yn aml yn gymharol syml i ddadansoddi. Mae rhaid i’r atyniadau cael ei gwrthbwyso gyda’r amser mae’n cymryd i ddatblygu, peilot a mireinio’r holiadur.                                                                                        (Cohen &Manion,2007, tud 336)

Mae yna fanteision ac anfanteision ar gyfer cyfweliad hefyd. Manteision ar gyfer cyfweliad yw mai’n:
· rhoi cyfle i rhyngweithio personol 
· rhoi’r cyfle i well gyfathrebiad 
· Cyfle i gyfiawnhau agweddau goddrychol.
Anfanteision o cyfweliad yw mai’n: 
· aneffeithiol os nad yw’r gwrandäwr yn rhoi sylw
· defnyddio amser 
· codi rhwystrau i gyfathrebu                                                                           (Bank of Info)
Mae cyfweliad yn offeryn hyblyg i gasglu data, sydd yn galluogi sianeli amlsynhwyraidd i gael ei ddefnyddio’n llafar, di-erirau, siarad a gwrando. Mae trefn y cyfweliad yn gallu cael ei rheoli tra dal yn rhoi lle am ddigymell, ac mae’r cyfwelydd yn gallu pwyso nid yn unig am atebion cyflawn ond hefyd am ymatebion am faterion cymhleth a dwfn.                                                                                                    
	                               (Cohen & Manion, 2007, tud 368)
Oherwydd bod cyfyngiadau COVID-19, ni aeth y diwrnod ymchwil fel roedd i fod oherwydd nid oeddwn yn gallu mynd i’r ysgol a gweld fel roedd pethau yn digwydd yn yr ysgol, yn lle hynny roedd popeth ar lein. Er mwyn cryfhau’r fethodoleg gallem wedi ychwanegu cyfweliad gyda’r disgyblion neu holiadur i’r plant ac arsylwi dosbarth sydd yn cynnwys AagD. Petawn i’n gallu cynnal y diwrnod ymchwil eto, mi fyddem yn gofyn a allem gyfweld gyda disgyblion i weld beth yw ei barn nhw am feini prawf llwyddiant.

Mae Moeseg yn rhan bwysig wrth gynnal ymchwil. Mae BERA yn esbonio canllawiau sydd yn rhaid i ni ddilyn. Mae cymdeithas BERA yn disgwyl i’w aelodau ymddwyn mewn ffordd sydd yn adlewyrchu ei weledigaeth, nodau a gwerthoedd moesegol. Am y rheswm hwn mae BERA yn argymell bod ei aelodau yn dilyn a defnyddio’r canllawiau hyn, ac mae BERA yn disgwyl bydd aelodau yn glynu wrth eu hysbryd a’u hegwyddorion sylfaenol ac yn eu cymhwyso gydag uniondeb yn ei gweithgareddau ymchwil er mwyn bod ei chamau yn cael ei gweld yn foesegol, cyfiawn a chadarn.                                                     (BERA, 2018, tud 1)
Felly i ddilyn canllawiau BERA mi wnes i greu ffurflen foeseg i ddisgrifio beth rydym yn gwneud fel gwaith ymchwil a beth fydd yn digwydd i’r canlyniadau o’r ymchwil. Mi fydd y canlyniadau yn aros yn ddienw oherwydd cyfrinachedd.  Gweler yr atodiad i weld y ffurflen foeseg a llythyr caniatâd. Petasai blant yn gallu cymryd rhan mi fyddem wedi gofyn i’r plant am ei chydsyniad parhaus petasem wedi ei chyfweld.
Felly, fy nghwestiwn ymchwil oedd ‘beth yw’r berthynas rhwng rhannu meini prawf llwyddiant gyda’r disgyblion ac ansawdd dysgu?’. Mi fyddaf nawr yn trafod canlyniadau o’r ymchwil wnes i yn ystod y diwrnod ymchwilio gyda’r holiadur a chyfweliad. Yn y cyfweliad fe wnes i ofyn 15 o gwestiynau ac mae’r cwestiynau a’r trawsgrifiad i’w weld yn yr atodiad. Ar yr holiadur mi wnes i anfon i’r athrawon yr ysgol 17 o gwestiynau, ac mi wnaeth 7 athro/athrawes ateb yr holiadur i mi.
Yn yr holiadur, mae’r athrawon i gyd yn dweud ei bod dim ond yn rhannu’r meini prawf llwyddiant yn rhai o’r gwersi ac yn yr ysgol mae ganddynt bolisi ar  gyfer ‘Addysgu ar gyfer dysgu.’ Mae’r athrawon i gyd yn dweud ei bod yn defnyddio cwestiynu, hunanasesu/asesu cyfoedion a rhannu meini prawf llwyddiant ond dim ond 6 o’r athrawon sydd yn defnyddio adborth fel strategaeth ar gyfer AagD. O hynny mae 4 athro yn meddwl taw cwestiynu yw’r strategaeth orau ar gyfer AagD ac mae 3 athro yn meddwl taw adborth yw’r strategaeth orau. Mi wnes i ofyn i’r athrawon i esbonio sut maen nhw’n rhannu meini prawf llwyddiant gyda’r disgyblion, ac mae un athro/athrawes yn dweud weithiau taw nhw sydd yn nodi’r meini prawf llwyddiant ac ambell waith yn ei wneud fel dosbarth. Dywedodd athro/ athrawes arall bod nhw yn rhannu’r meini prawf llwyddiant ar ddechrau pob ffurf o ysgrifennu neu uned o waith ac maent yn cael ei chyflwyno ar ffurf grid yn unol â pholisi’r ysgol, a dywedodd athro/athrawes arall ei bod nhw’n rhannu’r meini prawf llwyddiant gyda’r disgyblion wrth gyflwyno ‘llew llwyddo’ iddynt a beth mae’r llew yn chwilio am o fewn ei gwaith/tasg. Mae atebion yr holiadur i gyd i’w weld yn yr atodiad. 
Y cwestiwn gyntaf mi wnes i ofyn i’r athrawes mi wnes i ei chyfweld oedd ‘yn gryno, a allwch chi egluro rôl MPLL ym mholisi AagD eich ysgol?’ ac yr ateb ges i ganddi oedd bod y polisi yn ganolog yn ei pholisi asesu erbyn hyn a’i bod wedi newid sawl gwaith yn ystod y blynyddoedd diwethaf. Maent yn ei defnyddio yn rheolaidd yn y dosbarth nawr, yn y polisi nawr mae’n dweud yr isafswm bob hanner tymor i ni fod eu defnyddio tair gwaith yn llythrennedd, Cymraeg, Saesneg a mathemateg. Yr ail gwestiwn mi wnes i ei gofyn oedd ‘beth yw’r cryfderau o ddefnyddio meini prawf llwyddiant?’, a wnaeth yr athrawes esbonio bod hi’n credu taw’r cryfderau oedd bod plant yn gwybod yn gwmws beth oedd angen iddynt wneud i lwyddo, ac os mae’r plant yn dweud ei bod nhw wedi gorffen gwaith, mae hi’n gofyn iddyn nhw edrych nôl ar y meini prawf llwyddiant i weld os ydynt yn ticio’r bocsys neu beidio. Cwestiwn arall mi wnes i ofyn i’r athrawes oedd ‘beth yw’r gwendidau o ddefnyddio meini prawf llwyddiant?’, a wnaeth yr athrawes esbonio bod gor-ddefnyddio’r meini prawf llwyddiant yn gallu anfon y plant bach yn ddiog, ac yna dydyn nhw ddim yn cymryd gormod o sylw am y meini prawf llwyddiant, felly’r unig adeg mae hi’n defnyddio’r meini prawf llwyddiant yw ar ddarnau ysgrifenedig hir, felly mae dewis a dethol yn bwysig iawn. Cwestiwn arall mi wnes i ofyn i’r athrawes oedd ‘ydych chi’n gweld gwahaniaeth yng ngwaith y disgyblion wrth rannu meini prawf llwyddiant gyda hwy?’, a wnaeth hi esbonio ei bod hi’n gweld gwahaniaeth achos mae’r disgyblion yn gwybod beth sydd angen iddynt wneud i lwyddo. Mae’n hefyd yn ffordd i’r plant hunanasesu ac mae’n rhoi cyfle i’r plant edrych nôl dros y gwaith i weld os ydynt wedi anghofio rhoi rhywbeth yn y gwaith, ac os maent wedi anghofio rhoi rhywbeth yn gwaith mae’n gyfle iddynt ychwanegu i’r gwaith i godi’r safon.  Mae’r cwestiwn hyn wedi ateb fy nghwestiwn ymchwil. Mae atebion llawn y cyfweliad i’w weld yn rhan trawsgript yn yr atodiad.
Felly, i fynd nôl at fy nghwestiwn ymchwil sef ‘beth yw’r berthynas rhwng rhannu meini prawf llwyddiant gyda’r disgyblion ac ansawdd y dysgu?’, yn ystod y cyfweliad mi wnes i ddarganfod bod gwahaniaeth yng ngwaith y disgyblion os ydy’r athrawon yn rhannu meini prawf llwyddiant gyda nhw, oherwydd mae’r plant yn gwybod beth sydd angen iddynt wneud i lwyddo ac mae cyfle gyda nhw i hunanasesu ei gwaith, hefyd wnes i darganfod bod meini prawf llwyddiant yn ganolog ym mholisi addysgu ar gyfer dysgu yr ysgol a bod disgwyl iddynt defnyddio meini prawf llwyddiant isafswm o dair gwaith bob hanner tymor yn llythrennedd, Cymraeg, Saesneg a Mathemateg. fe wnes i ddarganfod hyn pan wnes i roi cyfweliad i athrawes o ysgol leol. Yn yr holiadur mi wnes i ofyn i’r athrawon ‘beth yw’r strategaeth orau, yn eich barn chi?’ a wnaeth pedwar o’r athrawon dweud cwestiynu a wnaeth 3 athro/ athrawes dweud adborth, felly mae’r cwestiwn hyn yn dweud wrtha i fod ffurfiau arall yn helpu’r disgyblion hefyd, nid meini prawf llwyddiant yn unig. Mae Black & William (1998) yn dweud bod disgyblion yn gallu cyflawni nod dysgu dim ond pan maent yn deall beth sydd angen iddynt wneud i’w cyrraedd, felly mae hunanwerthuso yn bwysig i ddysgu. Mae asesu cyfoedion hefyd yn bwysig achos efallai byddai disgyblion yn fodlon cymryd beirniadaeth o’i chyfoedion ac ni fyddant yn cymryd y feirniadaeth o athrawon yn ddifrifol. Felly mae sawl ffordd o helpu i wella ansawdd dysgu’r disgyblion. 
Yn gryno, rwyf wedi darganfod bod meini prawf llwyddiant yn gymorth mawr i’r disgyblion ac mae ansawdd y dysgu yn llawer gwell oherwydd mae’r disgyblion yn gwybod o edrych ar y meini prawf llwyddiant beth sydd yn ddisgwyliad ohonynt ac os maent yn anghofio rhoi rhyw elfen yn y gwaith maent yn cael cyfle tra darllen nôl dros y gwaith ar y diwedd. Hefyd, rwyf wedi darganfod bod meini prawf llwyddiant yn rhan bwysig o bolisi addysgu ar gyfer dysgu yn ysgolion ac yn yr ysgol mi wnes i ei chyfweld, roedd yn disgwyl iddynt ddefnyddio meini prawf llwyddiant tair gwaith mewn hanner tymor yn Llythrennedd, Cymraeg, Saesneg a mathemateg, felly mae hyn yn dangos i mi pa mor bwysig yw meini prawf llwyddiant yn addysg y plant. 
Mae’r prosiect ymchwil hyn wedi gwella fy arfer proffesiynol oherwydd mi fyddaf yn cymryd mewn i ystyriaeth bod yna sawl ffordd o ddatblygu ansawdd dysgu’r disgyblion, ac mae rhai ffyrdd yn well na’i gilydd, efallai bod gwell gan rhai disgyblion cael meini prawf llwyddiant ac efallai bod gwell gyda rhai eraill cael adborth ar ddiwedd darn o waith.
 Dwi’n credu yn fy ymarfer proffesiynol nesaf, mi fyddaf yn trio pob ffordd e.e.. cwestiynu, meini prawf llwyddiant, adborth, hunanasesu/asesu cyfoedion i weld beth sydd orau gennyf fi, a beth sydd orau gyda'r disgyblion. Bydd y gwaith ymchwil hwn yn trawsnewid fy arfer proffesiynol yn y dosbarth yn y dyfodol oherwydd mae gennyf lawer o wybodaeth bersonol o addysgeg ac mi fyddaf yn treialu ac ymgorffori rhai o’r strategaethau AagD ar fy mhrofiad addysgu proffesiynol blwyddyn yma.

